Benin kesäolympialaisissa 2016

Benin osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana sekä avajaisissa että päättäjäisissä toimi miekkailija Yémi Apithy. Benin ei voittanut Rion olympialaisissa mitaliakaan.

 Joukkue 
 Judo 

Celtus Dossou Yovo oli ainoa beninläinen judoka. Hän kilpaili miesten alle 90 kg sarjassa. Yovo voitti ensimmäisellä kierroksella Célio Diasin, mutta hävisi toisella kierroksella ruotsalaiselle Marcus Nymanille.

 Miekkailu 

Yémi Apithy kilpaili miesten säilässä. Apithy hävisi ensimmäisellä kierroksella saksalaiselle Max Hartungille.

 Uinti 

Uinnissa Beninillä oli kaksi edustajaa. Jules Bessan ui miesten 50 metrin vapaauinnissa. Hän ui alkuerissä ajan 27,32, joka oikeutti 77. sijaan. Laraïba Seibou ui naisten 50 vapaauinnin alkuerissä ajan 33,01. Tämä oli alkuerien 77. nopein aika.

 Urheilija Matka Alkuerät Välierät Loppukilpailu Aika Sija Aika Sija Aika Sija Jules Bessan Miesten 50 metrin vapaauinti 27,32 77. Ei edennyt Laraïba Seibou Naisten 50 metrin vapaauinti 33,01 77. Ei edennyt

 Yleisurheilu 

Yleisurheilussa Beninillä oli kahden urheilijan edustus. Miesten 200 metrillä Didier Kiki juoksi alkuerissä ajan 22,27, mikä ei riittänyt jatkoon. Noélie Yarigo kilpaili naisten 800 metrillä. Hänen aikansa 1,59,12 riitti alkueristä jatkoon. Välierissä hän juoksi ajan 1,59,78, joka riitti eränsä viidenteen sijaan. Tämä ei riittänyt loppukilpailuun.

 Lähteet 

Luokka:Valtiot kesäolympialaisissa 2016
kesäolympialaisissa 2016